Tónleikarnir Russian Souvenir : Alexander Pushkin eru tónleikar númer tuttugu og sjö í þessari verkefnaröð og eru hluti af tónlistarmenningarbrú milli Íslands og Rússlands , verkefni sem var stofnað árið 2016 af Alexöndru Chernyshovu . Russian Souvenir er tileinkað menningarfjársjóði rússneskrar og íslenskrar tónlistar og tónskálda . Þegar um er að ræða tónleika á Íslandi er áhersla lögð á rússneska tónlist og tónskáld og öfugt þegar um tónleika er að ræða í Rússlandi . Í forgrunni á þessum tónleikum er rússneska ljóðskáldið Alexander Pushkin sem var uppi á 18. öld . Hann lætur eftir sig heimsfræg ljóð og bókmenntaverk . Pushkin er þjóðskáld Rússa og eitt merkasta skáld sinnar samtíðar . Þó að hann hafi fyrst og fremst verið ljóðskáld fékkst hann einnig við flest önnur bókmenntaform , samdi sagnfræðirit , ritstýrði bókmenntatímariti og skrifaði gagnrýni . Púshkín hefur veitt mörgum rússneskum tónskáldum innblástur og hafa meðal annars Glínka , Rímskí-Korsakov , Tchjajkovskí og Mussorgskí samið tónlist sem byggir á verkum hans . Verk Pushkin eiga vel við Íslendinga þar sem þeir kunna að meta falleg og vel samin ljóð um tilgang lífsins , ást og list . Í dagskránni verða frumfluttar sjö rómönsur eftir rússneska tónskáldið Antoninu Rostovskuju við ljóð A. Pushkin sem var skrifað sérstaklega fyrir sópransöngkonuna Alexöndru Chernyshovu . Á tónleikunum munu einnig hljóma mjög þekktar aríur eins og Varjazskiy gost úr óperunni Rúsland og Ljudmila , aría Melnik úr óperunni Rusalka , þekktir rómansar eins og Ekki syng þú mér ey eftir Sergei Rachmaninov og Gosbrunnur í Bahchisaray kastala eftir Aleksey Vlasov og aðrar rússneskar perlur . Í hléi verður í boði rússneskt te og meðlæti . Á tónleikum Russian Souvenir fá áhorfendur að heyra úrval meistaraverka klassískrar tónlistar sem hefur heillað heiminn og líka úrval samtímatónlistar sem er ekki eins vel þekkt . Þessir tónleikar eru einstakt tækifæri til að njóta tónverka sem sjaldan eru flutt utan Rússlands . Verkefnið er styrkt af rússneska sendiráðinu á Íslandi og Menningarsjóði FÍH . Sergei Telenkov , frá Moskvu lærði söng hjá próf. Anatoliy Loshak . Sergei vinnur sem sólóisti í Stanislavsky og Nemirovich-Danchenko Moscow Music Theatre , einnig er hann sólóisti í Galina Vishnevskaja Opera Center og Lenkom , auk þess hann kennir óperusöng í Shaljapin tónlistarskólanum í Moskvu . Sergei hefur unnið til verðlauna og hlotið fjölda viðurkenninga á ferli sínum , t.d. í V International Margarita Landa Academic Singing Competition í Moskvu árið 2019 , International vocalist competition « ACADEMIA “ , í Perm , Rússland , 2014 , XXXI International Festival-Competition „ Shores of Hope “ í Yekaterinburg . Hann hefur starfað með hljómsveitarstjórum á borð við Jean - Yves Ossonce , Barabara Fritolli , Andrei Lebedev og Olive Donanhi . Sergei hefur farið með hlutverk Zaretsky í “ Evgeniy Onegin ” , Bertrand í “ Iolanta ” , föður Zemfiru í “ Aleko ” , Mazetto í “ Don Giovanni ” og önnur hlutverk . Árið 2016 söng Sergei hlutverk Hallgríms Péturssonar í konsertuppfærslu á óperunni Skáldið og biskupsdóttirin ” í Moskvu . Alexandra Chernyshova var valin í hóp 10 framúrskarandi ungra Íslendinga árið 2014 fyrir framlag sitt til menningar á Íslandi . Hún lauk M.Mus gráðu frá Listaháskóla Íslands , M.Ed. frá Háskólanum í Kiev , meistaragráðu í óperusöng og söngkennaraprófi frá Odessa tónlistarakademíunni og Glier High Music College og sömuleiðis BA frá National Kiev Linguistic University . Alexandra stofnaði Óperu Skagafjarðar árið 2006 , Söngskóla Alexöndru og Stúlknakór Draumaradda Norðursins árið 2008 . Alexandra hefur sungið víða um Ísland , Evrópu , New York og líka í Kína og Japan . Í Úkraínu var hún valin „ Nýtt nafn Úkraínu “ árið 2002 og vann alþjóðlega óperukeppni í Rhodes í Grikklandi sama ár . Alexandra hefur gefið út þrjá einsöngsdiska „ Alexandra soprano “ ( 2006 ) , „ Draumur “ ( 2008 ) og „ You and only you “ ( 2011 ) . Hún hóf feril sinn á sviði sem einsöngvari hjá Kiev Academic Musical Theater of Opera and Ballet . Sumarið 2013 kom hún fram í fyrsta skipti hjá New York Contemporary Opera , auk þess sem hún hefur sungið sem einsöngvari með Óperu Skagafjarðar . Á ferlinum hefur Alexandra sungið hlutverk eins og Violettu Valery Zerlínu , Natalka Poltavku , Lucy , Gilda og fleiri og nú nýverið söng hún hlutverk Ragnheiðar Brynjólfsdóttur í nýrri óperu “ Skáldið og biskupsdóttir ” og Álfadrottninguna í barnaóperunni “ Ævintýrið um norðurljósin ” . Báðar óperur eru frumsamin og hafa hlotið margvíslegar viðurkenningar og verðlaun . Katie Buckley hóf nám í hörpuleik átta ára að aldri , en framhaldsnám stundaði hún hjá Ann Adams í San Francisco . Katie hlaut meistaragráðu í tónlist frá Eastman School of Music . Árið 2006 varð hún aðalhörpuleikari Sinfóníuhljómsveitar Íslands . Katie , ásamt slagverksleikaranum Frank Aarnink , er stofnmeðlimur Duo Harpverk . Duo Harpverk hefur sent frá sér tvo geisladiska The Greenhouse Sessions og Offshoots og komið víða fram bæði hérlendis og erlendis . Katie Buckley er ennfremur atkvæðamikill einleikari og kammertónlistarmaður sem hefur komið fram á tónleikum víðs vegar um Evrópu og Bandaríkin . Kjartan Valdemarsson byrjaði nám í píanóleik við Tónlistarskóla Mosfellsbæjar áður en hann hélt til Bandaríkjanna , en hann stundaði nám við Berklee College of Music 1985 - 1989 . Auk þess að leika jazztónlist með öllum sem nöfnum tjáir að nefna í íslensku jazzlífi hefur Kjartan spilað mikið af popptónlist , m.a. með hljómsveitinni Todmobile . Hann hefur starfað í leikhúsum og unnið mikið í hljóðverum , bæði sem hljómborðsleikari og upptökustjóri . Kjartan er einnig eftirsóttur útsetjari , en hann hefur gert mikið af útsetningum , m.a. fyrir Sinfóníuhljómsveit Íslands og Stórsveit Reykjavíkur . Hann hefur einnig gert tónlist fyrir sjónvarp , m.a. fyrir Spaugstofuna og Áramótaskaupið . Þá lék Kjartan um tíma með einni af fremstu stórsveitum Svíþjóðar ; Norbotten Big Band . Kjartan er kennari við Tónlistarskóla FIH , auk þess að starfa sem píanóleikari við Listdansskóla Íslands og Íslenska dansflokkinn . Kjartan var valin besti tónlistarmaðurinn Íslands ár 2017 . Gerður Bolladóttir byrjaði ung að syngja í kirkjunni hjá prestinum föður sínum , en hóf formlegt söngnám 18 ára gömul við Tónlistarskólann á Akureyri . Hún lauk burtfararprófi í söng undir handleiðslu Sigurðar Demetz Franssonar og stundaði framhaldsnám við Indiana University , School of Music í Bloomington í Bandaríkjunum , þar sem helstu kennarar hennar voru Martina Arroyo og Klara Barlow . Gerður hefur haldið tónleika víðsvegar á Íslandi , Bandaríkjunum , Grænlandi og nú síðast í Færeyjum í júní í sumar . Hún hefur aðallega einbeitt sér að ljóðasöng og kirkjutónlist . Árið 2004 kom út diskurinn Jón Arason in memoriam með Gerði og Kára Þormar orgelleikara . Sömuleiðis gaf hún út geisladisk með íslenskum þjóðlögum í útsetningum Ferdinand Rauter og Önnu Þorvaldsdóttur .